**ปัญหา-เฉลย วิชาพุทธานุพุทธประวัติ น.ธ.โท ครั้งที่ ๔**

**โครงการอบรมนักธรรมชั้นโท-เอก ก่อนสอบสนามหลวง ปีที่ ๑๓**

**คณะสงฆ์อำเภอสองพี่น้อง จังหวัดสุพรรณบุรี ภาค ๑๔**

**ณ วัดพรสวรรค์**

**ตำบลหนองบ่อ อำเภอสองพี่น้อง จังหวัดสุพรรณบุรี**

**วันพุธ ที่ ๒๕ ตุลาคม ๒๕๖๐**



1. พระวังคีสเถระ เป็นเอตทัคคะทางด้านใด ? มีบทบาทสำคัญอย่างไรกับพระพุทธศาสนา ?

**ตอบ** เป็นเอตะทัคคะทางด้าน เป็นผู้มีปฏิภาณในการผูกคาถาสรรเสริญพระพุทธเจ้า ฯ

มีบทบาทสำคัญในการเผยแผ่พระพุทธศาสนา ฯ

1. เพราะเหตุใดพระปิลินทวัจฉะเถระจึงเรียกภิกษุทั้งหลายว่า “**วสละ**” และแปลว่าอย่างไร ?

**ตอบ** เพราะในอดีตท่านเกิดในตระกูลพราหมณ์มา ๕๐๐ ชาติ ฯ

มีวาจาว่า **วสละ** ฯ

ซึ่งแปลว่า **คนถ่อย** ฯ

1. พระโสภิตเถระดำรงอยู่ในคุณธรรมอะไรบ้าง ?

**ตอบ** เป็นผู้ปกติสั่งสมสมวาสี ๔ ประการ ฯ

เป็นผู้ชำนาญในบุพเพนิวาสานุสสติญาณ ฯ

1. พระสาวกองค์ใดได้ชื่อว่า เป็นเลิศในทางให้โอวาทแก่นางภิกษุณี ?

**ตอบ** พระนันทเถระ ฯ

1. พระอุปเสนเถระมีความเกี่ยวข้องกับพระสารีบุตรเถระอย่างไร ?

**ตอบ** ท่านเป็นน้องร่วมมารดาบิดาเดียวกันกับพระสารีบุตร ฯ

1. ชาติภูมิของพระสีวลีเถระเป็นบุตรของใคร และเป็นเลิศทางด้านใด จงอธิบายมาพอเข้าใจ ?

**ตอบ**  พระสีวลีเถระ เกิดในตระกูลกษัตริย์ โดยเป็นพระราชโอรสของพระนางสุปปวาสา ราชธิดาของพระเจ้าโกลิยะ และเป็นเลิศกว่าภิกษุทั้งหลายในทางเป็น**ผู้มีลาภมาก** ฯ

1. พระองคุลีมาลเป็นบุตรของใคร? เหตุใดจึงได้ชื่ออย่างนั้น เพราะเหตุใด ?

**ตอบ** เป็นบุตรของพรามหมณ์ปุโรหิตของพระเจ้าปเสนทิโกศลและนางมันตานีพราหมณี ฯ

เหตุที่ได้ชื่อว่าองคุลีมาล เพราะได้เที่ยวฆ่าคนแล้วตัดนิ้วมือร้อยเป็นมาลัยห้อยคอ ฯ

1. นางภิกษุณีที่ใด้ชื่อว่าเป็นผู้รัตตัญญู คือใคร ? ก่อนหน้านี้มีความเกี่ยวพันธ์กับพระพุทธเจ้าอย่างไร ?

**ตอบ** นางมหาปชาบดีเถรี ฯ

ก่อนหน้านี้เป็นพระมารดาเลี้ยงของเจ้าชายสิทธัตถะ ฯ

**ศาสนพิธี**

1. จงบอกคำชักผ้าบังสุกุลมาพร้อมด้วยคำแปล มาดู ฯ

**ตอบ** อิมํ ปํสุกูลจีวรํ อฺสามิกํ มยฺหํ ปาปูณาตุ ฯ

ขอผ้าบังสุกุลผืนนี้ ไม่มีเจ้าของหวงแหน จงถึงแก่ข้าพเจ้าเถิด ฯ

1. หมวดปกิณกะพิธีมีกี่วิธี ? อะไรบ้าง ?

**ตอบ**  มี ๕ วิธี ฯ คือ

1. วิธีสวดมนต์ไหว้พระของนักเรียน ฯ
2. วิธีไหว้ครูของนักเรียน ฯ
3. วิธีจับด้ายสายสิญจน์ ฯ
4. วิธีบังสุกุลเป็น ฯ
5. วิธีบอกศักราช ฯ